**USAID-ის ძლიერი სოფლის პროგრამა**

**მოთხოვნა საგრანტო განაცხადების წარდგენის შესახებ (RFA) No. 003**

**პროდუქტიულობის გაუმჯობესების გრანტები სათავგადასავლო ტურიზმისა და ადგილობრივი სოფლის მეურნეობის პროდუქტების წარმოების დარგში**

ყაზბეგის, ონის, მესტიის, დუშეთის, საჩხერისა და წალენჯიხის მუნიციპალიტეტებში

**გამოქვეყნების თარიღი:** 8 თებერვალი, 2023 წელი

**კითხვების გამოგზავნის ბოლო ვადა:** 28 თებერვალი, 2023 წელი

**განაცხადების მიღების ბოლო ვადა:**  23 მარტი, 2023 წელი

USAID-ის ძლიერი სოფლის პროგრამა აცხადებს საგრანტო განაცხადების მიღებას. გრანტების გაცემა და განხორციელება მოხდება USAID-ისა და აშშ-ის მთავრობის გრანტების მართვის რეგულაციებისა და USAID-ის ძლიერი სოფლის პროგრამის გრანტების მართვის შიდა პოლიტიკის შესაბამისად (განაცხადის ფორმა იხილეთ დანართ A-ში).

USAID-ის ძლიერი სოფლის პროგრამა, ტურიზმის სექტორში ჩართული მიკრო და მცირე ბიზნესების[[1]](#footnote-1) პროდუქტიულობის ამაღლებისა და რეგიონალურ, ეროვნულ და საერთაშორისო ბაზრებთან ინტეგრირების გზით ხელს უწყობს ტურიზმის განვითარებას სამიზნე მუნიციპალიტეტებში.

აღნიშნულ საგრანტო კონკურში მონაწილეობის მიღება შეუძლიათ განმცხადებლებს, რომლებიც საქმიანობენ შემდეგი მიმართულებებით სამიზნე თემებში ან სამიზნე თემებს გარეთ:

**I ტიპის განმცხადებლები:** ეს ბიზნესები განთავსებული უნდა იყვნენ სამიზნე თემებში და მუშაობდნენ შემდეგი მიმართულებით:

* **სტუმარ-მასპინძლობის სერვისის მიმწოდებლები:** სასტუმროები, საოჯახო ტიპის სასტუმროები, საკემპინგე ადგილები და ა.შ.
* **გასტრონომიული ტურიზმის სერვისის მიმწოდებლები:** ბიზნესები, რომლებიც ტურისტებს სთავაზობენ ადგილობრივ კულინარიულ გამოცდილებას და სხვა მსგავს სერვისებს.
* **სასოფლო-სამეურნეო და ტყის არამერქნული პროდუქტების გადამამუშავებლები:** მწარმოებლები, რომლებიც ჩართულნი არიან ტრადიციული პროდუქტების გადამუშავებაში, შრობაში, შეფუთვაში, მათ შორის რძისა და ტყის არამერქნული პროდუქტების, თაფლისა და რაჭული ლორის წარმოებაში. ყაზბეგისა და მესტიის მუნიციპალიტეტების სამიზნე თემებში კარტოფილის მოსავლის აღების შემდგომ დამუშავებაში, დასაწყობებასა და შეფუთვაში.

**II** **ტიპის განმცხადებლები:** არ არის სავალდებულო განთავსებული იყოს სამიზნე თემებში, მაგრამგანთავსებული უნდა იყოს სამიზნე მუნიციპალიტეტებში:

* **ტურისტული ღირსშესანიშნაობების მფლობელები:** კერძო ტურისტული ღირსშესანიშნაობები (როგორიცაა მუზეუმები, გალერეები, ფოლკლორული ცენტრები, ხელოვნების სახლები და ა.შ.);
* **ღონისძიების ორგანიზატორები:** ორგანიზაციები, რომლებიც იზიდავენ ტურისტებს კულტურული, მუსიკალური ან სხვა სახის ღონისძიების მოწყობით;
* **ადგილობრივი სერვისის მიმწოდებლები/ტურ-ოპერატორები:** სათავგადასავლო, საფეხმავლო ტურიზმის, სათხილამურო სპორტის, ტურისტული ლაშქრობების, ველოსპორტისა, კემპინგის, საცხენოსნო, ჯომარდობის, გამოქვაბულებში და კლდეზე ცოცვის და ა.შ. ტურების ორგანიზება. აღნიშნული სერვისები უნდა უზრუნველყოფდეს ტურისტების ვიზიტის გახანგრძლივებას.

USAID-ის ძლიერი სოფლის პროგრამის მიერ განხორციელებული ინვესტიციის მაქსიმალური ოდენობა იქნება $40,000. განმცხადებლის თანამონაწილეობა უნდა შეადგენდეს პროექტის მთლიანი ღირებულების 50%-ს ან მეტს.

განაცხადის წარდგენის პროცედურებისა და განაცხადის ფორმის შესახებ პოტენციური განმცხადებლებისთვის დეტალური ინფორმაციის მიწოდებისა და განაცხადების წარდგენის პროცესის ხელშეწყობის მიზნით, USAID-ის ძლიერი სოფლის პროგრამა ჩაატარებს საინფორმაციო შეხვედრებს შემდეგი განრიგით:

|  |  |  |  |
| --- | --- | --- | --- |
| **მუნიციპალიტეტი** | **თარიღი** | **დრო** | **მისამართი** |
| დუშეთი | 23 თებერვალი | 13:00 | დუშეთის კულტურის სახლი მე-2 სართული  მისამართი: აღმაშენებლის ქ. #31, დუშეთი |
| მესტია | 1 მარტი | 13:00 | მესტიის მუნიციპალიტეტის მერია  მისამართი: სეტის მოედანი #1, დაბა მესტია. |
| წალენჯიხა | 2 მარტი | 13:00 | წალენჯიხის ცენტრალური ბიბლიოთეკის დარბაზი  მისამართი: თამარ მეფის ქ. #7, წალენჯიხა |
| საჩხერე | 6 მარტი | 13:00 | საჩხერის მუნიციპალიტეტის საკრებულოს სააქტო დარბაზი,  მისამართი: თავისუფლების ქ. #4, საჩხერე |
| ონი | 7 მარტი | 13:00 | ონის მუნიციპალიტეტის მერიის საკონფერენციო დარბაზი, მე-3 სართული  მისამართი: დავით აღმაშენებლის ქუჩა #40, ონი |
| ყაზბეგი | 9 მარტი | 13:00 | ყაზბეგის მუნიციპალიტეტის განათლებისა და  კულტურის განვითარების ცენტრი  მისამართი: ყაზბეგის ქუჩა #24, ყაზბეგი |

საინფორმაციო შეხვედრების დროს დაინტერესებულ განმცხადებლებს საშუალება ექნებათ, დასვან კითხვები და მიიღონ განმარტებები გამოცხადებული საგრანტო კონკურსისა და დანართ A-ში წარმოდგენილი სააპლიკაციო ფორმის შესახებ.

გთხოვთ, გაითვალისწინოთ, რომ საგრანტო კონკურსის ფარგლებში განაცხადების წარდგენის ბოლო ვადაა **2023 წლის 23 მარტი.** განმცხადებლებს ასევე შეუძლიათ კითხვების დასმა ელ-ფოსტის საშუალებით: [grants@cnfageorgia.org](mailto:grants@cnfageorgia.org) 28 თებერვლამდე.

იხილეთ, დანართი A – საგრანტო განაცხადის ფორმა.

## ნაწილი I. პროგრამის აღწერა

### **IA. USAID-ის ძლიერი სოფლის პროგრამის შესახებ**

USAID-ის ძლიერი სოფლის პროგრამა (შემდგომში „პროგრამა“) წარმოადგენს აშშ-ის საერთაშორისო განვითარების სააგენტოს (USAID) 5-წლიან პროგრამას, რომელსაც ახორციელებს CNFA. USAID-ის ძლიერი სოფლის პროგრამის უპირველესი მიზანია სამიზნე თემების გაძლიერება, რათა მათ შეძლონ ისარგებლონ ინკლუზიური და მდგრადი სოციალურ-ეკონომიკური განვითარებით, რომლის მიზანია სამიზნე თემში სამუშაო ადგილების შექმნა და შემოსავლების გაზრდა, მათ შორის, მიკრო, მცირე და საშუალო ზომის საწარმოების (MSME) შემოსავლების ზრდა, რაც მათ საშუალებას მისცემს გაუმკლავდნენ არსებულ ეკონომიკურ და სოციალურ გამოწვევებს.

პროგრამა ახორციელებს საბაზრო სისტემის მიდგომას ადმინისტრაციული საზღვრის მიმდებარე სოფლებში ეფექტიანი ღირებულების ჯაჭვის განვითარებისა და გაფართოების მიზნით, რომელიც ითვალისწინებს მიკრო, მცირე და საშუალო ზომის საწარმოების კონკურენტუნარიანობის გაუმჯობესებასა და მხარს უჭერს ასოციაციებსა და სერვისების/ინფორმაციის/ექსტენციის მიმწოდებლებს, რათა ხელი შეუწყონ ინკლუზიური და მდგრადი საბაზრო სისტემების განვითარებას.

პროგრამა დააფინანსებს საგრანტო პროექტებს, განახორციელებს ტექნიკურ დახმარებასა და თანაინვესტირებას მიზნობრივ ღირებულებათა ჯაჭვებში გამოვლენილი პრობლემების აღმოსაფხვრელად, რაც გამოიწვევს მიკრო, მცირე და საშუალო ზომის საწარმოების პროდუქტიულობის გაზრდას, ღირებულებათა ჯაჭვების თანამშრომლობის გაძლიერებას, ბაზრებზე წვდომისა და მიკრო, მცირე და საშუალო ზომის საწარმოების, კოოპერატივების, ასოციაციებისა და მომსახურების/ინფორმაციის/ექსტენციის მომწოდებლების შესაძლებლოების გაუმჯობესებას.

### **IB. საგრანტო პროგრამის აღწერა**

USAID-ის ძლიერი სოფლის პროგრამა მიზნად ისახავს რისკის ქვეშ მცხოვრები მოსახლეობის ადაპტაციის უნარის გაზრდას და რისკის ქვეშ მყოფი თემების მდგრადი სოციალურ-ეკონომიკური განვითარების ხელშეწყობას.

**საფუძველი/კონტექსტი:**  **წინაპირობა/კონტექსტი:** USAID-ის ძლიერი სოფლის პროგრამა აუმჯობესებს ბიზნეს გარემოს ადმინისტრაციული საზღვრის მიმდებარე რეგიონებში, რაც უზრუნველყოფს მათ საბაზრო სისტემებთან ინტეგრაციას, ხელს უწყობს რეგიონში შემოსავლების ზრდას, ადგილობრივი ბიზნესების განვითარებას და დამატებითი სამუშაო ადგილების შექმნას. პროგრამის ფარგლებში ჩატარებულმა ბაზრის კვლევამ, გამოავლინა ტურიზმის, სოფლის მეურნეობისა და ტრადიციული რეწვის განვითარების პოტენციალი მესტიის, ონის, დუშეთის, ყაზბეგის, საჩხერისა და წალენჯიხის მუნიციპალიტეტებში. აღნიშნული მიმართულებების განვითარება და სოფლის მეურნეობასა და ტურიზმს შორის ახალი კავშირების ჩამოყალიბება ხელს შეუწყობს სამიზნე თემებში არსებული ბიზნესებისა და ადგილობრივი მოსახლეობის შემოსავლების ზრდას და ახალი სამუშაო ადგილების შექმნას.

მაღალმთიან რეგიონებში, ტურიზმის განვითარება შემდგომი გამოწვევების წინაშე დგას:

* ტურისტული ადგილების ან ტურისტული აქტივობების ნაკლებობა, რაც განაპირობებს ტურისტების ხანმოკლე ვიზიტებს;
* ტურისტების რაოდენობა მესტიაში, ონში და დუშეთში პიკს აღწევს ზაფხულში, ხოლო ყაზბეგის მუნიციპალიტეტში სათავგადასავლო ტურიზმზე მოთხოვნა ყველაზე მაღალია ზამთრის პერიოდში. ზამთრის ტურისტული დანიშნულების ადგილებში არ არის განვითარებული სხვა სეზონის აქტივობები.
* დაბალია ადგილობრივი და ტრადიციული კერძების და კულინარიული გამოცდილების კომერციალიზაცია და გაყიდვად შეთავაზებებში მათი დაბალი ინტეგრაცია.
* არაეფექტური მარკეტინგი.

საგრანტო კონკურსის ფარგლებში შესაძლებელია შემდეგი სახის მხარდაჭერა:

* საოჯახო სასტუმროების, სასტუმროებისა და განთავსების სერვისის გაუმჯობესება და/ან დამატებითი სერვისების შეთავაზება, რაც ხელს შეუწყობს ვიზიტის გახანგრძლივებას.
* საოჯახო სასტუმროების მოწყობა და საბაზისო ავეჯით უზრუნველყოფა განიხილება იმ შემთხვევაში თუ მოცემული მარშრუტის მიმდებარედ არ არის განთავსების საშუალებები. კონკრეტული მაგალითები, სადაც პროგრამა განიხილავს ასეთი ტიპის საოჯახო სასტუმროებისთვის დახმარებას, იქნება მრავალდღიანი მარშრუტები, სადაც პრაქტიკულად არ არსებობს დაბინავება-განთავსების საშუალებები. აღსანიშნავია, რომ განმცხადებელს სახლი ან კოტეჯი უკვე უნდა ჰქონდეს.
* ადგილობრივი ტურისტული სერვისების განვითარება რაც უზრუნველყოფს ტურისტული სეზონის გახანგრძლივებას. შეთავაზებები შეიძლება მოიცავდეს ფესტივალების ორგანიზებას, კორპორატიულ შეთავაზებას, საერთო სამუშაო და საკემპინგე სივრცეების მოწყობას.
* ტურისტულ ბაზრებზე ადგილობრივი, ტრადიციული სასოფლო-სამეურნეო პროდუქციის რეალიზაციის გაუმჯობესება. სასოფლო-სამეურნეო პროდუქციის და ტყის არამერქნული პროდუქტების შეგროვების, გაშრობის და გადამუშავების ინფრასტრუქტურის მხარდაჭერა, რაც ხელს შეუწყობს ტურისტულად მიმზიდველი ადგილობრივი სასურსათო პროდუქციის წარმოებას. პროდუქტები შეიძლება მოიცავდეს, რძის პროდუქტების, რაჭული ლორის, თაფლის და ჯემების წარმოებას. გრანტის ფარგლებში შესაძლოა დაფინანსდეს აღჭურვილობები, რომლებიც გააუმჯობესებს პროდუქციის ხარისხს და გაზრდის წარმოების მოცულობას. ასევე შესაძლებელია პროდუქციის ბრენდირების, შეფუთვის, და ბაზარზე წვდომის გაუმჯობესების სხვა საშუალებების დაფინანსება.
* ფერმერული მეურნეობის შემოსავლების დივერსიფიკაცია აგრო ტურისტული შეთავაზებების განვითარებით. საქმიანობები შეიძლება მოიცავდეს ფერმერულ მეურნეობაში დარჩენას და გამოცდილების მიღებას, ფერმერულ მეურნეობაში ღონისძიებების გამართვას, პროდუქციის საკუთარი ხელით კრეფას, პირდაპირი გაყიდვების ორგანიზებას და ა.შ.
* კულინარიის კურსებისა და სხვა ინოვაციური სერვისების განვითარება. პროგრამა ხელს შეუწყობს იმ განმცხადებლებს, რომლებიც წარმოაჩენენ, რომ მათ წინადადებებს შეუძლია ტურისტების დარჩენის ვადის გახანგრძლივება.

საქმიანობიდან გამომდინარე, განმცხადებლები შეიძლება იყვნენ შემდეგი თემიდან ან მუნიციპალიტეტიდან

|  |  |
| --- | --- |
| **I ტიპის განმცხადებლები** | **თემი** |
| **განთავსების სერვისის მიმწოდებლები**  **გასტრონომიული ტურიზმის სერვისის მიმწოდებლები**  **სასოფლო-სამეურნეო და ტყის არამერქნული პროდუქტების გადამამუშავებლები** | * გუდაური, კობი; * გლოლა (სოფელი), ღარი, გომი, პიპილეთი, შეუბანი, წედისი, ცხმორი, უწერა, * ჭუბერი, ხაიში * ანანური, ბაზალეთი, ჩიტალი, ჭონქაძე, გრემისხხევი, გუდამაყარი, ქვეშეთი, მჭადიჯვარი, ფასანაური (დაბა); * არგვეთი, ჭალა, ჭალოვანი, ჩიხა * ჭალე, ჩქვალერი, ეწერი, ჯვარი (ქალაქი), ლია, მუჟავა, ფახულანი, საჩინო წალენჯიხა (ქალაქი) |

|  |  |
| --- | --- |
| **II ტიპის განმცხადებლები** | **მუნიციპალიტეტი** |
| **ტურისტული ღირსშესანიშნაობების მფლობელები**  **ღონისძიების ორგანიზატორები**  **სერვისის მიმწოდებლები** | * ყაზბეგის მუნიციპალიტეტი * ონის მუნიციპალიტეტი * მესტიის მუნიციპალიტეტი * დუშეთის მუნიციპალიტეტი * საჩხერის მუნიციპალიტეტი * წალენჯიხის მუნიციპალიტეტი |

პროექტები უნდა იყოს მდგრადი, გაფართოების პოტენციალით და ხელი უნდა შეუწყოს ფორმალურ დასაქმებასა და საწარმოს შემოსავლების ზრდას.

გრანტის ფარგლებში დაშვებულია შემდეგი სახის დაფინანსება

|  |  |  |
| --- | --- | --- |
| **აღწერა** | **გრანტის მაქსიმალური ოდენობა** | **თანამონაწილეობის მინიმალური ოდენობა** |
| ინვესტიციების სავარაუდო მიმართულებები:   * სასტუმროს/რესტორნის/ კვების მომსახურების სექტორის აღჭურვილობა დამატებითი ტურისტული სერვისების განვითარების მიზნით, * საბაზისო ავეჯი და აღჭურვილობა განთავსების სერვისის მიმწოდებლებისთვის იმ ადგილებში, სადაც ტურისტებისთვის განთავსების ინფრასრუქტურის ნაკლებობაა; * აღჭურვილობა და მარკეტინგული საქმიანობა ტურისტული სერვისების მიმწოდებლებისთვის, რომლებიც ტურისტებს სთავაზობენ ინოვაციურ პროდუქტებს, მათ შორის სამზარეულოს კურსებს, ადგილობრივი რეწვის პროდუქტებს. * საკემპინგო აღჭურვილობა; * სალაშქრო აღჭურვილობა; * ველოტურების აღჭურვილობა (უსაფრთხოების აღჭურვილობის ჩათვლით); * საცხენოსნო ტურების აღჭურვილობა (უსაფრთხოების აღჭურვილობის ჩათვლით); * ცოცვისთვის საჭირო აღჭურვილობა (უსაფრთხოების აღჭურვილობის ჩათვლით); * ჯომარდობისა და კაიაკის აღჭურვილობა (უსაფრთხოების აღჭურვილობის ჩათვლით) * სათხილამურო აღჭურვილობა (უსაფრთხოების აღჭურვილობის ჩათვლით); * მარკეტინგი და სხვა მხარდაჭერა ტურისტების მოსაზიდად ფესტივალებისა და სხვა სახის ღონისძიებების მოწყობისთვის; * სხვა აღჭურვილობა, რომელსაც შეუძლია ტურისტების დარჩენის გახანგრძლივება; * სასოფლო-სამეურნეო პროდუქციის გადამამუშავებლებისა და სურსათის მწარმოებლების მხარდაჭერა მოიცავს: სასოფლო-სამეურნეო (რძის პროდუქტები, რაჭული ლორი, თაფლი) და ტყის არამერქნული პროდუქტების შემგროვებელ, გადამამუშავებელ და საშრობ მოწყობილობებს, აღჭურვილობას სურსათის წარმოების, პროდუქციის ბრენდირებისა და შეფუთვის გასაუმჯობესებლად. აღჭურვილობები დაფინანსდება მხოლოდ იმ შემთხვევაში, თუ განაცხადში ნათლადაა აღწერილი მომსახურების/პროდუქციის რეალიზაციის არხები და კავშირი ტურიზმის სექტორთან. | $40,000 | პროექტის მთლიანი ღირებულების მინიმუმ 50% |

### **IC. უფლებამოსილება და მარეგულირებელი დებულებები**

USAID-ის ძლიერი სოფლის პროგრამის გრანტები გაიცემა აშშ-ის საერთაშორისო ურთიერთობების აქტისა და USAID-ის წინასწარი განკარგულების სისტემის (ADS) 303-ე თავის, „გრანტები და თანამშრომლობის ხელშეკრულებები არასამთავრობო ორგანიზაციებისთვის“, თანახმად. USAID-ის ძლიერი სოფლის პროგრამის მიერ გრანტების ადმინისტრირება მოხდება USAID-ის სავალდებულო სტანდარტული დებულებების, ასევე USAID-ის ძლიერი სოფლის პროგრამის საგრანტო პროცედურების შესაბამისად.

USAID-ის ძლიერი სოფლის პროგრამა ვალდებულია, უზრუნველყოს გრანტის მიმღები ყველა განმცხადებლის შესაბამისობა ამ რეგულაციების მოთხოვნებთნ. USAID ინარჩუნებს უფლებას, ნებისმიერ დროს, მთლიანად ან ნაწილობრივ შეწყვიტოს USAID-ის ძლიერი სოფლის პროგრამის გრანტების გაცემის უფლებამოსილებები ან ნებისმიერი მიმდინარე გრანტი.

## ნაწილი II. უფლებამოსილება

### **IIA. უფლებამოსილი პირები**

USAID-ის ძლიერი სოფლის პროგრამის საგრანტო მხარდაჭერა აღნიშნული უფლებამოსილების ფარგლებში შესაძლებელია გავრცელდეს შემდეგი სახის ბიზნესებზე, რომლებიც მუშაობენ ყაზბეგის, ონის, მესტიის, დუშეთის, საჩხერისა და წალენჯიხის მუნიციპალიტეტებში და კონკრეტულად სამიზნე თემებში (გთხოვთ სამიზნე თემების დეტალური ჩამონათვალი იხილოთ ზემოთ):

* სასტუმროები, საოჯახო სასტუმროები, განთავსების მომსახურების მიმწოდებლები
* კვების სერვისების მიმწოდებლები
* ტურიზმის სერვისების მიმწოდებლები
* სასოფლო სამეურნეო პროდუქციის მწარმოებლები/გადამამუშავებლები

### **IIB. დამატებითი საკვალიფიკაციო მოთხოვნები**

გრანტის მისაღებად, განმცხადებელი უნდა აკმაყოფილებდეს შემდეგ პირობებს:

* უნდა აჩვენოს, რომ გრანტით მიღებული სარგებელი დადებით გავლენას მოახდენს საბაზრო სისტემის სხვა მონაწილეებზე. მათ შორის, პირველად მწარმოებლებსა და ადმინისტრაციული საზღვრის მიმდებარე თემების მოსახლეობაზე.
* ჰქონდეს შესაძლებლობა და უნარი აწარმოოს ბიზნესი მომგებიანად და სტაბილურად შეზღუდული ტექნიკური დახმარების საშუალებით.
* ჰქონდეს ინფორმცია, რომ მის საქონელზე და/ან მომსახურებაზე არსებობს საკმარისი მოთხოვნა და ასევე, რომ შეუძლია საკმარისი რაოდენობით შეისყიდოს პროდუქტი ადგილობრივი მომწოდებლებისგან.
* განმცხადებელი უნდა იყოს კერძო, მოგებაზე ორიენტირებული საქართველოში რეგისტრირებული იურიდიული პირი (შპს, სააქციო საზოგადოება, კოოპერატივი, ინდივიდუალური მეწარმე და ა.შ). უცხო ქვეყნის იურიდიულ პირებზე საგრანტო დაფინანსება არ გაიცემა.
* განმცხადებელი არ უნდა წარმოადგენდეს რომელიმე სამთავრობო ან საჯარო დაწესებულებას.
* განმცხადებელი ვალდებულია, დაიცვას ბიზნესის ეთიკის უმაღლესი სტანდარტები, მათ შორის, საქმიანი ოპერაციებისა და აღრიცხვიანობის გამჭვირვალობა.
* გრანტის მიმღებმა საწარმოებმა უნდა დაიცვან გარემოსდაცვითი სტანდარტები და წარმოადგინონ ინფორმაცია გარემოზე ზემოქმედების პოტენციური რისკებისა და მათი შემცირების ზომების შესახებ. უარყოფითი გარემოსდაცვითი შეფასება შეიძლება გახდეს განმცხადებლის დისკვალიფიკაციის საფუძველი.
* იყოს უფლებამოსილი, მიიღოს აშშ მთავრობის მიერ გამოყოფილი თანხა და არ იყოს აკრძალული, შეჩერებული ან მასზე არ იყოს შემოთავაზებული ასეთი შეზღუდვა აშშ-ის რომელიმე სკრინინგის მონაცემთა ბაზაში.
* ინფორმირებული იყოს ყველა მოქმედი გადასახადისა და სხვა სამართლებრივი ვალდებულებების შესახებ.
* უზრუნველყოს თანამონაწილეობა, რომელიც მთლიანი პროექტის ღირებულების მინიმუმ 50%-ს შეადგენს.
* შეფასების ეტაპზე დააგროვოს მინიმუმ 70 ქულა, რათა დაექვემდებაროს შემდგომ განხილვას;
* წარმატებით გადალახოს ადგილზე ვიზიტისა და გრანტის გაცემის წინასწარი შეფასების ეტაპები.
* წარადგინოს ყველა სავალდებულო დოკუმენტი საგრანტო კონკურსის ვადის ამოწურვამდე.

USAID-ის ძლიერი სოფლის პროგრამის მიერ ყველა განმცხადებლის განაცხადის განხილვის მიუხედავად, პრიორიტეტი მიენიჭება პროექტებს, რომლებიც გავლენას მოახდენენ ბენეფიციართა უფრო დიდ რაოდენობაზე, ყურადღებას ამახვილებენ მომსახურების მიღმა დარჩენილ პოპულაციებზე, ქალებისა და ახალგაზრდების ჩათვლით, ღარიბ და ისტორიულად დაუცველ ჯგუფებზე და/ან ქმნიან მდგრადი ახალი სამუშაო ადგილების მნიშვნელოვან რაოდენობას პოტენციური კანდიდატების შერჩევისას.

### **IIIC. არაუფლებამოსილი განმცხადებლები, საქმიანობები და დაუშვებელი ხარჯები**

არაუფლებამოსილი განმცხადებლები:

* საჯარო დაწესებულებები;
* ორგანიზაცია, რომლის რომელიმე თანამშრომლის ოჯახის წევრი (მეუღლე, შვილი, მშობელი, და ან ძმა) არის CNFA–ის ან USAID–ის თანამშრომელი;
* ორგანიზაციები ან მათი წევრები, რომლებიც ეწევიან ადამიანთა ტრეფიკინგთან დაკავშირებულ ნებისმიერ საქმიანობას;
* ორგანიზაციები ან მათი წევრები, რომლებიც რაიმე სახით თანამშრომლობენ ან აწვდიან რესურსებს ტერორიზმთან ასოცირებულ პირებს ან ორგანიზაციებს;
* ორგანიზაციები, რომელთა საქმიანობა არის აკრძალული, შეჩერებული ან სხვა სახით არ არის უფლებამოსილი, მიიღოს აშშ მთავრობის მიერ გამოყოფილი თანხა.

დაუშვებელია საგრანტო თანხების გამოყენება შემდეგი მიზნებისთვის:

* კერძო და საზეიმო ღონისძიებების, წვეულებების და წარმომადგენლობითი ხარჯები;
* ისეთი აკრძალული საქონლის შესყიდვა USAID-ის ძლიერი სოფლის პროგრამის მხრიდან წინასწარი დადასტურების გარეშე, როგორებიცაა სასოფლო-სამეურნეო მასალები, საავტომობილო საშუალებები, ფარმაცევტული საშუალებები, პესტიციდები, მეორადი დანადგარები ან სასუქები. აღნიშნული საქონლის შესყიდვა საჭიროებს დამატებით ნებართვას USAID-ისგან, რომელიც შესყიდვამდე უნდა იყოს მიღებული. როგორც წესი, განმცხადებელმა არ უნდა მოითხოვოს დაფინანსება ზემოთ აღნიშნული საქონელის შესყიდვისთვის, გარდა იმ შემთხვევისა, თუ საქონელი აუცილებელია გრანტის მიზნების განსახორციელებლად;
* USAID-ის რეგულაციების თანახმად, აკრძალულია საქონლის შესყიდვა, რომელსაც მიეკუთვნება (მაგრამ არ შემოიფარგლება), სამხედრო აღჭურვილობა, სათვალთვალო მოწყობილობა, პოლიციისა და სამართალდამცავი ორგანოების აღჭურვილობა, აბორტისთვის განკუთვნილი ხელსაწყოები და მომსახურება, ამინდზე ზემოქმედების მოწყობილობები, ფუფუნების საგნები და აზარტული თამაშების აღჭურვილობა.
* სამშენებლო სამუშაოები;
* ნებისმიერი შესყიდვა ან აქტივობა, რომელიც არ შეესაბამება USAID-ის ძლიერი სოფლის პროგრამის საგრანტო მიზნებს, რაც გულისხმობს გრანტის მიმღები ორგანიზაციის ხარჯებს, რომლებიც არ არის პირდაპირ დაკავშირებული შემოთავაზებული პროექტის განხორციელებასთან;
* წინა ვალდებულებები და/ან დაუფარავი ვალები;
* ჯარიმები და/ან საურავები;
* ფულადი შემოწირულობები;
* არაპირდაპირი ხარჯები, რომლებიც მოიცავს (მაგრამ არ შემოიფარგლება) ზედნადებ ხარჯებს და დამატებით ანაზღაურებას, გარდა იმ შემთხვევისა, თუ არსებობს დოკუმენტირებული დასაბუთება აუდიტის დასკვნის ან USAID-ის მიერ გამოცემული NICRA-ს სახით; და
* სხვა არანებადართული ხარჯები, რომლებიც განსაზღვრულია შესაბამის ხარჯების პრინციპებში.

## **ნაწილი III. ინფორმაცია განაცხადის წარდგენის შესახებ**

### **III.A ინფორმაცია კითხვების წარდგენის შესახებ**

ამ საგრანტო კონკურსთან დაკავშირებული ნებისმიერი შეკითხვის დასმა შესაძლებელია პროგრამის ელექტრონული ფოსტის მისამართზე, [grants@cnfageorgia.org](mailto:grants@cnfageorgia.org) **არა უგვიანეს 2023 წლის 28 თებერვლის 17:00 საათისა (თბილისის დროით).**

კითხვები წარმოდგენილი უნდა იყოს მხოლოდ წერილობით, სატელეფონო ზარების საშუალებით დასმული შეკითხვები არ განიხილება. კითხვები და დამატებითი განმარტებები, ასევე პასუხები, რომლებსაც პროგრამა ჩათვლის, რომ შესაძლებელია სხვა განმცხადებლებისთვისაც საინტერესო იყოს, გამოქვეყნდება USAID-ის ძლიერი სოფლის პროგრამის ფეისბუქის გვერდზე. პროგრამის თანამშრომლებისგან ან ნებისმიერი სხვა პირისგან მიღებული სიტყვიერი ინფორმაცია არ ჩაითვლება ოფიციალურ პასუხად.

### **III.B განაცხადის წარდგენის მოთხოვნები**

საგრანტო განაცხადები წარმოდგენილი უნდა იყოს მხოლოდ A დანართში მოცემული საგრანტო განაცხადის ფორმატის შესაბამისად. განაცხადები ყველა საჭირო საბუთსა და თანმხლებ დოკუმენტაციასთან ერთად წარმოდგენილი უნდა იყოს არაუგვიანეს **2023 წლის 23 მარტის, 17:00 საათამდე თბილისის დროით**. განმცხადებლებმა მკაცრად უნდა დაიცვან ამ საგრანტო კონკურსის მოთხოვნები. საგრანტო განაცხადების წარდგენა შესაძლებელია ქართულ ენაზე.

განაცხადები (ყველა დანართისა და დამხმარე დოკუმენტაციის ჩათვლით) წარმოდგენილი უნდა იყოს **მხოლოდ ელექტრონული ფორმით**. ელექტრონული განაცხადები უნდა გაეგზავნოს USAID-ის ძლიერი სოფლის პროგრამის გრანტების მენეჯერს შემდეგი ელ. ფოსტის მისამართზე: [grants@cnfageorgia.org](mailto:grants@cnfageorgia.org). წერილის სათაურის ველში მითითებული უნდა იყოს **RFA No. 003** **და განმცხადებელი ორგანიზაციის დასახელება.**განაცხადები მიიღება მხოლოდ იმ შემთხვევაში, თუ ინფორმაცია წარმოდგენილია RFA-ში განსაზღვრული ფორმატით. საგრანტო განაცხადის პაკეტი უნდა მოიცავდეს შემდეგ დოკუმენტებს:

* განაცხადის ფორმა (დანართი A) და დანართები N1 (განმცხადებლის სერტიფიკატი) და დანართი N2 (ამონაწერი სამეწარმეო რეესტრიდან ([www.napr.gov.ge)](http://www.napr.gov.ge)))

გთხოვთ, მიუთითოთ საგრანტო კონკურსის (RFA) ნომერი ამ საგრანტო კონკურსთან დაკავშირებულ ნებისმიერ მიმოწერაში. მითითებული დროისა და თარიღის შემდეგ მიღებული განაცხადები ჩაითვლება დაგვიანებულად და მათი განხილვა მხოლოდ USAID-ის ძლიერი სოფლის პროგრამის დისკრეციული უფლების შესაბამისად მოხდება. განმცხადებლებმა მკაცრად უნდა დაიცვან საგრანტო კონკურსის ვადები.

## ნაწილი IV. ინფორმაცია შეფასების, შერჩევისა და გრანტის გაცემის შესახებ

საგრანტო კონკურსში წარმოდგენილი ყველა განაცხადი შეფასდება შემდეგი კრიტერიუმებით:

|  |  |  |
| --- | --- | --- |
| **კრიტერიუმი** | **აღწერა** | **ქულა** |
| **პროექტის მიზნებთან შესაბამისობა** | | **40** |
|  | პროექტით განსაზღვრული ღონისძიებები  არის ლოგიკური და განმარტავს თუ როგორ უმკლავდება განმცხადებელი ტურიზმის სექტორში არსებულ გამოწვევებს. სასოფლო-სამეურნეო პროდუქციის გადამამუშავებლის შემთხვევაში განაცხადი ითვალისწინებს პროდუქციის წარმოების ინტეგრირებას ტურიზმის საბაზრო სისტემაში. განაცხადში კარგადაა დასაბუთებული ის გზები, რომლითაც განმხცადებელი გეგმავს ტურიზმის ბაზარზე გასვლას (პირდაპირ ან ტუროპერატორებისთან საშუალებით). | 20 |
|  | განაცხადში ნათლადაა აღწერილი, როგორ დაუკავშირდება განმცხადებელი ტურიზმის სექტორის სხვა მონაწილეებს. მათ შორის, ვინც ცხოვრობენ ან საქმიანობენ პროგრამის სამიზნე თემებში. | 20 |
| **პროექტის გავლენა** | | **30** |
|  | ახალი სამუშაო ადგილების რაოდენობა | 10 |
|  | გაუმჯობესებული მომსახურების შედეგად გაყიდვების მოსალოდნელი ზრდა | 10 |
|  | გავლენა ქალებისა და ახალგაზრდების ბიზნეს საქმიანობასა და დასაქმებაზე | 10 |
| **განმცხადებლის წარსული გამოცდილება** | | **20** |
|  | განცხადებელს აქვს საგრანტო განაცხადში წარმოდგენილის მსგავსი საქმიანობის გამოცდილება | 20 |
| **თანამონაწილეობა** | | **10** |
|  | განაცხადში წარმოდგენილი გრანტის მიმღების თანამონაწილეობა და ბიუჯეტი შეესაბამება საგრანტო პროექტის მიზნებს. | 10 |
| **სულ** | | **100** |

განაცხადების წარდგენის შემდეგ, USAID-ის ძლიერი სოფლის პროგრამის გრანტების შერჩევის კომიტეტის წევრები შეაფასებენ განაცხადებს ზემოთ აღნიშნული შერჩევის კრიტერიუმების შესაბამისად. შემდგომ განხილვას ექვემდებარება მხოლოდ ის განაცხადები, რომლებმაც შეფასების შედეგად დააგროვეს არანაკლებ 70 ქულისა. განმცხადებლებს წერილობით ეცნობებათ იმის შესახებ, განაცხადმა წარმატებით გადალახა თუ არა პირველი შესარჩევი ეტაპი.

შეფასების ეტაპის წარმატებით გადალახვის შემდეგ, USAID-ის ძლიერი სოფლის პროგრამა დაუკავშირდება განმცხადებელს, რათა მოხდეს განაცხადის შემდგომი განხილვა. მიუხედავად ამისა, განაცხადის შერჩევა შემდგომი განხილვისთვის არ ნიშნავს, რომ აუცილებლად მოხდება პროექტის დაფინანსება. ეს გადაწყვეტილება ნიშნავს, რომ ამის შემდეგ განმცხადებელთან ერთობლივი მუშაობის შედეგად უნდა მოხდეს ეფექტიანი საგრანტო პროექტის შემუშავება.

თუ განხილვის შემდეგ ეტაპზე არ მოხდება ეფექტიანი საგრანტო პროექტის იდენტიფიცირება და ჩამოყალიბება, USAID-ის ძლიერი სოფლის პროგრამა აცნობებს განმცხადებელს, რომ იგი აღარ არის დაინტერესებული ამ საგრანტო პროექტზე მუშაობით. ასევე, თუ პროექტზე შემდგომი მუშაობის შედეგად ჩამოყალიბდება პროექტის საინტერესო კონცეფცია, USAID-ის ძლიერი სოფლის პროგრამა აცნობებს განმცხადებელს ამ გადაწყვეტილების შესახებ.

განმცხადებლებს, რომლებიც წარმატებით გადალახავენ განხილვის პირველ ეტაპს, ადგილზე ეწვევიან USAID-ის ძლიერი სოფლის პროგრამის თანამშრომლები, პროექტის ადმინისტრაციული და ფინანსური დეტალების ადგილზე განხილვისა და გარემოსდაცვითი შეფასების მიზნით. თუ ამ შეხვედრის შედეგად არ აღმოჩნდება რაიმე მნიშვნელოვანი წინააღმდეგობა, USAID-ის ძლიერი სოფლის პროგრამა გასცემს აუცილებელ ინსტრუქციებს, ტექნიკურ მოთხოვნებს და განმცხადებელს მიაწვდის ინფორმაციას შემდგომი ნაბიჯების შესახებ.

USAID-ის ძლიერი სოფლის პროგრამა გეგმავს, გასცეს ფიქსირებული თანხის გრანტები კვალიფიციურ განმცხადებლებზე, თუმცა, USAID-ის ძლიერი სოფლის პროგრამის შეფასების, ადგილზე ვიზიტის ან გრანტის გაცემის წინასწარი შეფასების ეტაპზე, USAID-ის ძლიერი სოფლის პროგრამამ შესაძლებელია მიიღოს გადაწყვეტილება სხვა სახის საგრანტო მექანიზმის გამოყენების შესახებ, იმ განმცხადებლების შემთხვევაში, რომელთაც ნაკლები ორგანიზაციული შესაძლებლობა და გამოცდილება აქვთ.

## ნაწილი V. პირობები

განმცხადებელი უნდა აცნობიერებდეს, რომ განაცხადის წარდგენა არ იძლევა გრანტის მოპოვების გარანტიას; ასევე, USAID-ის ძლიერი სოფლის პროგრამა არ ანაზღაურებს განაცხადის მომზადებასთან დაკავშირებულ ხარჯებს. USAID-ის ძლიერი სოფლის პროგრამა იტოვებს უფლებას, მიიღოს ან უარყოს განაცხადი, აგრეთვე, გადახედოს, ან შეცვალოს განაცხადში მითითებული პირობები. განმცხადებელი უნდა აცნობიერებდეს, რომ ამ საგრანტო კონკურსის ფარგლებში USAID არ წარმოადგენს მხარეს და ნებისმიერი კომუნიკაცია უნდა განახორციელოს USAID-ის ძლიერი სოფლის პროგრამასთან და არა თავად USAID-თან. გადაწყვეტილებას განაცხადის დაფინანსების შესახებ აპლიკანტი მიიღებს წერილობით.

1. საწარმოს ზომა განისაზღვრება სრულ განაკვეთზე მომუშავე თანამშრომლების რაოდენობით: თანამშრომელთა რაოდენობა მიკრო საწარმოში 1-10 ადამიანს შეადგენს, მცირე საწარმოში - 11-49-ს [↑](#footnote-ref-1)